Victòria dels prebenjamins “A” i”B” i derrota dels “C” »\nEls prebenjamins “A” continuen fent història, dins el seu grup, ja que amb nou partits han aconseguit noranta-cinc gols i només els hi han marcat quatre, havent guanyat tots els partits.\nDissabte passat varen guanyar al Campanet per 17-0 i els nou jugadors que varen aconseguir aquesta nova victòria, són; Vargas, Bestard, Sastre, Torras, Navarro, Ramis, Alcolea, Porras i Pujol.\nEls desset gols foren marcats per Ramis (5), Navarro (3), Torras (2), Sastre (2), Porras, Vargas, Alcolea, Pujol i Bestard.\nEls prebenjamins “B” que militen al grup “C”, varen guanyar dins el camp del cuer l’Escolar At.,per 0-3, Ara duen sis partits consecutius fora perdre i aquests són els jugadors que varen prendre part en el partit, Teran, Caceres, Diaz, Bauza, Creus, Pacheco, Zamora, Colomina, Mari i Medina.\nVaren marcar els tres gols Cacerez, Diaz i Creus.\nEls Prebenjamins “C”, foren derrotats per l’Agora “A” per 6-1, en total foren dotze els jugadors que participaran: Ferrer, Estades, Oncala, Rodriguez, Roibal, Alonso, Hidalgo, Villafuerte, Maimo, Jaume, Terrones i Grau.\nL’únic gol de l’Sporting el va marcar Roibal al minut 9.\nResultats i classifiació Prebenjamins “C” grup “H”.\nPublicat per Sporting Sant Marçal a les 16:40\nEls Cadets perden contra el San Cayetano. Els Benjamins “B” continuen imbatuts\n2301La setmana passada:


L'Entre-Coeur Menétru-le-Vignoble França - Ofertes d'hotels amb els MILLORS DESCOMPTES EN LÍNIA\nRue De L'Eglise, Menetru-le-Vignoble, Menétru-le-Vignoble, França, 39210 - Veure al mapa\nSituat en el cor de Menetru-le-Vignoble, L'Entre-Coeur és un lloc ideal des d'on descobrir Menétru-le-Vignoble. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix L'Entre-Coeur asseguren una estada plaentera als seus clients. Wi-Fi gratuït en totes les habitacions, aparcament de cotxes, habitació familiar, àrea de TV/saló compartit són només algunes de les comoditats que fan que L'Entre-Coeur sigui diferent dels altres hotels de la ciutat.\nGaudiu de les comoditats d'alta gama com ara calefacció, aparell de televisió LCD/pantalla de plasma, plat de dutxa, assecador de cabell per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. L'Entre-Coeur és un lloc ideal d'estada pels viatgers que busquin encant, comfort i facilitat a Menétru-le-Vignoble.\nPlease note that cheques, bank transfer or cash are accepted methods of payment.\nTots els tipus de viatgers (95) Parelles (72) Viatgers en solitari (1) Famílies amb infants petits (11) Famílies amb infants grans (5) Grups (6)\nAllotjaments a Menétru-le-Vignoble


La construcció de la nova biblioteca Baldiri i Reixac de Santa Cristina d'Aro començarà a finals d'any • Ràdio Capital de l'Empordà\nEl ple municipal ha aprovat de manera definitiva el projecte executiu de l'equipament que es farà al sector de la Teulera\nLa nova biblioteca Baldiri i Reixac de Santa Cristina d’Aro podria començar a ser una realitat a finals d’any després que el ple aprovés ahir definitivament el projecte executiu. Segons ha informat el Diari de Girona, l’alcaldessa, Lourdes Fuentes, ha explicat que es tracta d’una “obra molt esperada pel municipi” perquè l’actual és molt antiga i s’hauria d’adaptar a la normativa vigent.\nL’alcaldessa va afegir també que el consistori ha demanat una subvenció a la Generalitat i una altra a la Diputació de Girona i si els les concedeixen, la biblioteca podria començar a construir-se a finals d’aquest any. Les obres s’allargarien un parell d’anys i la intenció de l’equip de govern és que estigui enllestida a finals del mandat.\nEn els pressupostos participatius de l’any 2016, els veïns i veïnes de Santa Cristina van votar que la construcció d’aquest nou equipament es fes a la zona de la Teulera. Aquell mateix any, l’alcalde, Xavier Sala (ERC), ja va encarregar un avantprojecte a cinc empreses per decidir quina perspectiva donaven al nou equipament municipal. D’aquestes cinc propostes, una comissió tècnica formada per responsables de biblioteques de la Diputació de Girona i de la Generalitat, com també de l’Institut Català d’Energia, van valorar-les i van concloure que l’estudi guanyador va ser el que va presentar l’empresa Feu i Godoy Arquitectes.\nDesprés de l’assignació del projecte, a principis del mes d’abril de l’any 2018, la junta de govern va adjudicar a aquesta empresa la redacció del projecte bàsic, projecte executiu, projecte immobiliari, estudi de seguretat i direcció d’obres de la construcció de la nova biblioteca del municipi per un import de 129.773 euros.\nLa nova biblioteca es construirà en una parcel·la situada entre els carrers Pere Geronès i Joan Casas i Arxer, a la zona de la Teulera, a tocar el nucli antic. L’edifici serà d’uns 1.000 metres quadrats, amb zones de patis de més de 300 metres quadrats. Aquesta, substituirà l’actual que presenta manca d’espais i greus problemes d’accessibilitat perquè es troba lluny del centre del municipi.\nArticle anteriorFarmàcies del Baix Empordà es queden sense mascaretes per por al coronavirus\nArticle següentIntervals de núvols i torna a pujar la temperatura


...i a les Illes Balears\n3 min. 03/03/2012 21:58\n260x366 ...i a les Illes Balears ...i a les Illes Balears\n1. Maria Salom\nPresidenta del Consell de Mallorca i diputada del PP \nÉs el càrrec polític més influent de les Illes Balears. Economista de formació, també ha estat regidora del seu poble, Inca, i diputada al Congrés de Diputats. Va entrar al Partit Popular des de Noves Generacions.\n2. Marilén Pol\nPresidenta de la Federació Hotelera de Mallorca\nÉs la veu visible del lobi més poderós de les Illes, que representa més de 900 negocis hotelers. Abans ja havia estat presidenta de la poderosa Associació d'Hotelers de Palma.\n3. Carmen Riu\nConsellera delegada i copropietària de Riu Hotels & Resorts \nEl grup Riu, del qual és consellera delegada, és una de les cadenes hoteleres més grans de l'Estat. Compta amb un centenar d'establiments en una dotzena de països. És una de les principals fortunes de les Illes Balears.\n4. Carmen Sampol\nConsellera delegada de Sampol Ingeniería y Obras s.a. \nÉs una històrica empresa de l'arxipèlag amb pes en els sectors elèctric, d'obra civil i dels transports que fa projectes en una dotzena de països.\n5. Carmen Castro\nConsellera de salut, família i benestar social \nCarmen Castro gestiona una de les carteres amb més pressupost de l'arxipèlag. Metge de formació, ha estat diputada i consellera de Sanitat del Consell Insular d'Eivissa.\n6. María José Hidalgo\nDirectora general d'Air Europa \nA més de dirigir l'aerolínia és consellera del grup Globalia, un conjunt d'empreses turístiques amb una facturació de més de 4.000 milions d'euros i una plantilla de prop de 25.000 empleats.\n7. Carme Serra\nDirectora de publicitat i vendes del Grup Serra \nCarme Serra és la directora de publicitat i vendes i consellera del Grup Serra, empresa destacada de la comunicació a les Illes Balears amb presència a la ràdio, la televisió i líder en el sector de la premsa escrita.\n8. Francina Armengol\nSecretària general del Pasib i portaveu al parlament \nL'actual secretària general del Partit Socialista de les Illes Balears també és el rostre del partit al Parlament. És expresidenta del Consell de Mallorca i es perfila com la pròxima candidata a la presidència del Govern Balear.\n9. Cristina Macaya\nFilàntropa i empresària \nFilàntropa i empresària coneguda pels seus contactes i les festes que organitza a la possessió d'Es Canyar, a Establiments. Per les seves festes hi han passat polítics, artistes i líders d'opinió de tot el món.\n10. Montserrat Casas\nCatedràtica de física atòmica, molecular i nuclear i rectora de la Universitat de les Illes Balears. Com a tal, gestiona la principal institució acadèmica de l'arxipèlag, que manté enguany un pressupost de 88 milions d'euros.


Reunió de la Delegació diocesana per a la Família i la Vida\nDissabte dia 10 de febrer a la Casa del Bisbat de La Seu d’Urgell va tenir lloc la reunió ordinària de la Delegació diocesana per a la Família i la Vida presidida pels Delegats, Mn. Josep Montoya i Conxita Salvadó.\nEls delegats van informar de les reunions que estan mantenint pels diferents Arxiprestats per tal de presentar el nou projecte de preparació al matrimoni per als esposos que, a partir dels diàlegs amb les parelles, vol preparar-les millor en els grans temes com són la psicologia de la parella, l’amor, la sexualitat, els fills, l’obertura social de la família i la fe i el sagrament del matrimoni que rebran, tal com ho demana el Papa Francesc a la seva Exhortació apostòlica Amoris laetitia.\nTambé van informar sobre la Reunió de Delegats de Família de les Diòcesis amb seu a Catalunya que va tenir lloc el passat dia 27 de gener, i van exposar les principals iniciatives que s’hi van presentar: la preparació de la setmana de la família, dels dies 1 al 10 de març; la Trobada Mundial de Famílies que tindrà lloc a Dublín a finals de mes d’agost, etc.\nLa Sra. Patricia Navas va presentar el grup de matrimonis que funciona actualment a La Seu d’Urgell anomenat “Evangeli.com” i que es reuneix mensualment i es va presentar la proposta d’engegar un nou grup de matrimonis al Principat d’Andorra.\nI finalment es van debatre diverses iniciatives per a millorar la presència de la Delegació diocesana per a la Família i la Vida en els mitjans de comunicació de la Diòcesi i en les xarxes socials.


Llibres – AFA Escola Volerany\nPROJECTE DE MATEMÀTIQUES INNOVAMAT\nDes de la Comissió de Llibres gestionem la venda de llibres/quaderns escolars i intentem trobar els millors preus per a les famílies. Ho fem treballant en el context de transformació i adaptació als nous mètodes educatius en el qual es troba la nostra escola i que comporta, entre d’altres coses, la desaparició del llibre de text convencional. Una gran majoria de l’alumnat del centre no utilitza llibres de text, només en alguna matèria dels últims cursos de primària, però sí que s’utilitzen materials i quadernets molt més manipulatius.\nGestionem l’adquisició de quadernets i materials didàctics que s’adquereixen per a algunes assignatures. Un exemple és el material que s’engloba amb el nom de Projecte Innovamat de l’àrea de les matemàtiques. Aquest projecte proposa unes matemàtiques contextualitzades, un currículum flexible, activitats variades que parteixen de material manipulatiu i applets, tècniques i estratègies que faciliten l’avaluació i la gestió de l’aula del segle XXI, la personalització de l’aprenentatge, l’aprenentatge cooperatiu o la gamificació. Els materials posen l’alumne en el centre del seu propi procés d’ensenyament-aprenentatge i li permet desenvolupar l’autonomia i el pensament crític: un procés emocional i emocionant pensat per a comprometre l’alumne a través d’estímuls positius.\nUn altre exemple és el quadernet Tot Tallers 3 (La Galera) utilitzats per l’assignatura de Llengua Catalana. És un material que permet treballar de manera còmoda i avaluar les competències bàsiques per àmbits (lingüístic en aquest cas) i dimensions a Primària.\nEs tracta d’un material diferent que proposa 30 tallers en cada nivell. La metodologia dels tallers se centra en l’alumne i combina teoria i pràctica, permet aplicar els aprenentatges, potencia l’autonomia personal i afavoreix el treball amb els companys i companyes.\nRecordeu que fins el 31 d’agost es pot procedir al pagament dels materials didàctics. Trobareu tota la informació a l’apartat “Llibres curs 2021-2022” d’aquest web.


Quinze gerundencs als Campionats de Catalunya\nDiumenge, 14 de Abril de 2019 19:41\nExpedició gerundenca a Vila-Seca\nJa és tradició que el Campionat de Catalunya d'Edats es jugui aprofitant la Setmana Santa i a Vila-Seca. Doble combinació de dates i ubicació que s'ha repetit els darrers anys amb molt poques variacions. Cal dir que la xifra de participants ha anat en clara progressió. I aquest any són més de cinc-cents els participants. Xifra del tot espectacular.\nQuinze gerundencs són allà: tretze jugadors i dos entrenadors. Mauro Alonso i Liam Valle al sub8; Marc Mallorquí i Martí Castilla al sub10; Dani Fernández, Leo Valle, Roger Castilla i Biel Xifra al sub12; Bernat Xifra i Oriol Pou al sub14; Biel Horta, Miquel Pou i Marc Jordà al sub16. Els acompanyen en Luis Enrique Valle i Jaume Mundet. Per suposat, pares i mares i germans també. Esperem que disfruteu d'aquests dies.


Mantenir-se ingenu amb el pas dels anys | Franc Ponti\nMantenir-se ingenu amb el pas dels anys\nSembla clar que la creativitat té bastant a veure amb la ingenuïtat. Perquè si un és ingenu tendeix a no donar massa coses per suposades, i això afavoreix el pensament creatiu. Ser una mica ingenu amplia horitzons, aplana barreres, fomenta la imaginació, destrueix les pors i afavoreix la intel·ligència creativa. Einstein era molt seriós però també molt infantil. I això li permetia canviar entre diferents estats mentals que, en conjunt, li facilitaven nous enfocaments a vells problemes.\nEls nens són més ingenus que la majoria d’adults. Per tant, recuperar una part de la ingenuïtat infantil hauria de ser bò per no caure en el realisme pessimista de l’edat adulta. Els nens fan que moltes coses siguin possibles perquè no es plantegen que no puguin ser-ho. I aquí hi ha una de les claus fonamentals de la creativitat: creure que alguna cosa pugui ser possible. Si d’entrada només considerem els impediments, aquests acabaran pesant més que les possibles solucions.\nPerò no és fàcil tornar a la infància. Ens han educat per a ser adults més o menys seriosos i circumspectes. Hem après a ser lògics i racionals, i poques vegades fem servir la intuïció per resoldre els nostres problemes. No obstant això, els científics ens adverteixen que la veritable intuïció és més fiable que les dades i l’elaboració exclusivament racional dels fets. Ens enfrontem a un gran dilema.\nJo procuro mantenir el contacte amb la meva infància a través de tornar a llegir les mateixes coses que llegia quan era petit. Els còmics de Jorge i Fernando, els fantàstics llibres d’aventura i misteri de Enid Blyton, les divertidíssims aventures de Mortadelo i Filemón … però també procuro tornar a veure pel·lícules que, de petit, em transportaven a mons de somni: King Kong, Viatge al centre de la terra, Tom Sawyer … Encara que no tinc fills, m’encanta compartir alguns moments amb els fills dels meus amics i observar la seva imaginació desbordant i els seus jocs.\nAra mateix estic rellegint un dels meus preferits “Aventura a l’illa” de la genial (i injustament criticada) Enid Blyton. Túnels secrets sota el mar, pous perduts en illes remotes, vida a l’aire lliure, amistats infantils, risc i emoció …\nSi voleu mantenir-vos joves, desconfieu de les potingues miraculoses: de nit, abans d’anar a dormir, prepareu retorns momentanis als vostres anys mossos. És la millor manera de mantenir una ingenuïtat que mai hauríem d’haver perdut. I dormireu molt millor sense necessitat de “pastilletes”.\n3 Comments on “Mantenir-se ingenu amb el pas dels anys”\n07 de novembre de 2014 at 16:32 hrs.\n17 de novembre de 2014 at 10:44 hrs.\n18 de novembre de 2014 at 19:08 hrs.\nHui he acabat de llegir la novel·la d’aventures “La aventura de Diana”, de Nacho Villoch, escrita en el 2014. La recomane.


42° 55′ 38″ N, 2° 15′ 49″ E / 42.9272°N,2.2636°E / 42.9272; 2.2636\nSembla que no era només un tresor material, sinó també d'uns documents plens de coneixements gnòstics, la lectura dels quals animà el capellà a desplaçar-se a París. on freqüentà els ambients esotèrics de finals del segle xix. Entre aquests enigmàtics pergamins hi ha algun dels innombrables secrets que segueixen gravitant en l'atmosfera de Rènnas del Castèlh; entre ells, la teoria que sustenta que la filla de Jesucrist i de Maria Magdalena va contraure matrimoni amb el primer monarca merovingi, i que els seus descendents serien, per tant, segons aquesta hipòtesi, els autèntics hereus de la Corona capeta, emparentats amb l'estament més sagrat del cristianisme per la sang de Crist a través del Grial (el sant calze d'on Jesús i els seus apòstols van beure el vi consagrat del Sant Sopar); amb tot plegat, s'advocava a favor de la tesi d'una genealogia merovíngia, que hauria convertit en legitima una reivindicació al tron de França.\nObtingut de «https://ca.wikipedia.org/w/index.php?title=Rènnas&oldid=25239520»\nDarrera modificació: 15 oct 2020 a les 16:14\nLa pàgina va ser modificada per darrera vegada el 15 oct 2020 a les 16:14.


Testimonis de la caiguda del Mur de Berlín en la commemoració del 25 aniversari, aquesta setmana a València | infouniversitat\nTestimonis de la caiguda del Mur de Berlín en la commemoració del 25 aniversari, aquesta setmana a València\nPosted by Redacció on 8 novembre 2014 in Història · 0 Comments\nImatge actual de les restes del Mur de Berlín. Foto: T. Gorria.\nLAIA MAS/JAVIER CID. Han passat vint-i-cinc anys des d’aquell 9 de novembre en què es va produir l’enderrocament del Mur de Berlín, un fet que simbolitzava la fi de la guerra freda i l’obertura de les fronteres artificials que dividien Alemanya en dos estats des de feia quasi tres dècades. El mur, que es materialitzava en seixanta-dos quilòmetres de formigó armat, es va construir amb l’excusa d’evitar el contagi del capitalisme de l’Alemanya occidental, però la realitat era que intentava frenar l’èxode dels ciutadans de la República Democràtica Alemanya cap al costat occidental de Berlín. Amb motiu del vint-i-cinc aniversari de la caiguda d’aquesta estructura amb una forta càrrega política, que va encetar un procés de reformes polítiques, socials, econòmiques i constitucionals que marcarien la fi dels sistemes socialistes a Europa, a València se celebren aquesta setmana una sèrie d’actes commemoratius.\nSilvia Marcu, romanesa, actualment doctora en Geografia i Història per la Universitat Complutense de Madrid.\nDes del Departament de Dret Constitucional i Ciències Polítiques de la Universitat de València, el professor Carlos Flores –expert en l’Europa de l’Est i amb una llarga trajectòria d’estudis sobre la matèria– ha promogut una doble commemoració: un cicle de cinema titulat Cine i comunisme. Sis visions al voltant del comunisme a les instal·lacions del Museu Valencià de la Il·lustració i la Modernitat (MuVIM) i un seminari en què participaran quatre testimonis que van viure aquell esdeveniment de primera mà, que es realitzarà el proper dijous dia 13 a la Universitat Internacional Ménendez Pelayo (UIMP).\nEn aquesta cita es commemorarà també l’entrada en la democràcia d’Europa de l’Est, ja que el mur no afectava només Alemanya: l’orient europeu fins aleshores vivia sota els règims de les dictadures comunistes, com és el cas de Romania. Des d’allà, la doctora en Geografia i Història per la Universitat Complutense de Madrid Silvia Marcu, nascuda el 1965 a Constança, una ciutat portuària a l’est de Romania, relata que el fet d’aconseguir creuar la frontera que s’havia obert amb la caiguda del mur significava “llibertat” per a tots els habitants de l’est d’Europa. “Ens suposava una oportunitat per a integrar-nos en el món dels valors occidentals i, gràcies a això, en els darrers vint-i-cinc anys hem aconseguit avançar en el camí de la unió, la integració i la llibertat”, afegeix Marcu, una dels testimonis que participaran en el seminari de la Universitat Internacional Menéndez Pelayo, titulat Plantejament, nuc i desenllaç: sis visions sobre la caiguda del Mur de Berlín en el seu 25 aniversari.\nI és que la caiguda del mur escenifica la fi d’una època, i no només per a aquells que visqueren de primera mà aquest fet, sinó per al món en general. Com bé apunta Julián Sanz, professor del Departament d’Història Contemporània de la Universitat de València i expert en Alemanya, “a banda de la importància que va tindre per a Alemanya i el seu futur, la caiguda és el símbol més clar del final de la guerra freda, que en tot cas ja s’estava perfilant des d’uns anys abans i es va consolidar finalment amb la implosió de la Unió Soviètica (URSS)”. En aquest sentit, constitueix el naixement d’una nova era, no exempta de conflictes, però sí diferenciada especialment pel que apunta l’historiador: “El pas d’un món bipolaritzat en dos grans blocs, que significaven dues alternatives polítiques, econòmiques, socials i culturals, a un món dominat per una superpotència hegemònica que es pot imposar en totes les parts del món”.\nL’alemany Herbert Wagner va ser elegit alcalde de Dresden en les primeres eleccions lliures a la República Democràtica Alemanya, en maig del 1990.\n“La caiguda del Mur de Berlín i la fi de la divisió d’Alemanya i Europa van ser un regal del cel per a la història del nostre poble”, apunta Herbert Wagner, natural de Neustrelitz (Alemanya), qui també participa en el seminari de la UIMP. Quan el teló d’acer començava a foradar-se, Wagner vivia a Dresden, en l’antiga RDA, on cursava els seus estudis d’Enginyeria Electrònica. Era el portaveu d’una formació opositora anomenada Grup dels 20 i preparava junt amb altres grups d’oposició les anomenades manifestacions dels dilluns en aquesta ciutat. “Immediatament després de la caiguda del mur no vaig tindre temps ni tan sols per anar a la capital i veure per primera vegada el Berlín occidental. En lloc d’això, em vaig quedar a Dresden treballant per al progrés de la revolució pacífica que havíem desencadenat”.\nWagner va romandre actiu en la política local com a líder de la fracció dels Demòcrates de Base en el consell municipal de la ciutat. L’any 1990 es va unir a la Unió Democràtica Cristiana (CDU) i va ser elegit alcalde de Dresden en les primeres eleccions lliures a la República Democràtica Alemanya, en maig del 1990, i també ha ocupat altres càrrecs de rellevància en la política alemanya. “La situació per a mi ha canviat molt. El meu compromís polític ara pot ser expressat i viscut obertament, sense cap temor davant l’espionatge o les denúncies”, assegura. I afegeix: “A més, també les condicions de vida van millorar i he tingut l’oportunitat de viatjar a països que per a l’antic règim comunista eren tabú. De manera que la meua família i jo vivim en un ambient d’estabilitat”.\nPetr J. Pajas va ser obligat a treballar en el sistema de transport de Praga a causa de la seua dissidència amb el règim comunista de Txecoslovàquia.\nCom Herbert Wagner, el físic i matemàtic txec Petr J. Pajas també valora positivament la fi de la divisió d’Europa. L’any 1972, a causa de la seua dissidència del règim comunista de l’antiga Txecoslovàquia, va ser obligat per aquest a treballar en el sistema de transport de Praga. Posteriorment va participar en la creació i direcció de diverses organitzacions, i arribà a ser director executiu de la Fundació Carta 77 i d’altres entitats com ara l’Oficina per a l’Establiment de la Universitat Centreeuropea a Praga. “El mur el vaig veure per primera vegada, físicament, en visitar la ciutat de Berlín quan jo era estudiant de secundària. En aquella ocasió vaig tindre l’oportunitat de caminar vora aquella estranya paret preguntant-me per què estava allí i com podria sobrepassar-la, però sense oblidar les històries que havíem escoltat sobre persones que morien intentant fer-ho”, explica Pajas.\nA finals dels cinquanta va començar els estudis de Física a Praga i va participar en els acalorats debats sobre el seu món i el de l’altre costat del mur, en els quals, segons explica, es preguntaven per què havien d’estar tan radicalment separats. Però no tot quedava en paraules. Pajas assegura que alguns dels seus companys van ser víctimes d’interrogatoris i eren acomiadats del treball per les seues opinions. “Va ser aleshores quan vam començar a adonar-nos que el mur i el filat de la frontera estaven allí per a evitar que nosaltres vérem el que estava passant a l’altre costat”, apunta.\nAl voltant de dos centenars de civils van morir intentant creuar el Mur de la Vergonya, com també se li deia. I, en total, van ser més de cent mil ciutadans de la RDA els qui van jugar-se la vida fugint de la dictadura comunista per a intentar traspassar la frontera, ja fóra mitjançant cotxes amb doble fons, globus o, fins i tot, túnels que excavaven per a superar la forta seguretat occidental sense ser descoberts.\n“Arribaven poques veus de fora al país. Ens vam assabentar de la caiguda del mur a través de Ràdio Europa Lliure, perquè la fèrria dictadura de Ceaucescu a Romania ens impedia tota informació, i vam eixir al carrer a celebrar-ho i a cridar que volíem un canvi en el nostre país, que no suportàvem més la dictadura comunista”, conta Silvia Marcu, que es trobava a Iasi, ciutat on cursava els estudis de Geografia quan es va assabentar d’aquell esdeveniment històric.\nBashkim Shehu, albanés i fill d’un dels principals dirigents del règim comunista del seu país, Mehmet Shehu.\nÉs ben cert que la caiguda va portar la democràcia i la unificació d’un país amb la mateixa cultura i la mateixa llengua. I també va salvar de l’opressió uns ciutadans que van encadenar la dictadura nazi amb la comunista, però les diferències socials eren molt grans i les cicatrius\nresten patents. A més, la construcció d’un capitalisme ferri, que és el que va vindre després, no era el que estava en l’imaginari de molts dels qui lluitaven per enderrocar el mur. Aquest és el cas de Bashkim Shehu, albanés i fill d’un dels principals dirigents del règim comunista del seu país, Mehmet Shehu, qui va morir en circumstàncies no aclarides en aquell moment. “Els avanços principals estan en els drets relacionats amb la llibertat negativa, principalment en la llibertat d’expressió i en la de moviment. Els retrocessos respecte al somni que teníem estan en tota la resta. Parle globalment sobre l’Europa de l’Est, però d’altra banda hi ha països, com Hongria, que per a vergonya de la Unió Europea ha recaigut en l’autoritarisme, i damunt després d’una transició democràtica relativament exitosa”, explica Shehu, expres polític de l’Albània d’Enver Hoxha que va passar més de set any a la presó. Per a l’activista polític, el capitalisme és el preu a pagar per la llibertat: “En Occident hi ha un retrocés, una deriva dels valors de la democràcia, a causa de la filosofia de l’actual model del capitalisme”.\nQueda patent, doncs, que no tothom va estar d’acord en com es van desenvolupar els fets després de la caiguda del mur i les desigualtats que també va comportar. Tant és així que els indicadors socials i econòmics encara marquen una diferència entre ambdós costats. Per exemple, en l’antiga RDA la taxa de desocupació és mes elevada hui en dia. “Les enquestes diuen que als territoris de l’antiga República Federal Alemanya hi ha un malestar per les subvencions i ajudes que van haver de destinar als territoris orientals, mentre que al territori que ocupava la RDA queda una impressió que es van unir com si foren el germà menor al país, i, a més, en unes condicions no massa favorables en alguns sectors, amb el desmantellament d’una part de la seua indústria o amb l’augment de la taxa d’atur, que no existia fins aleshores a la banda oriental del país”, analitza Julián Sanz. També hi ha qui apunta que alguns aspectes com ara l’educació o la igualtat entre dones i homes estaven més desenvolupats en l’antiga RDA.\nPel que fa als valors identitaris, al costat oriental continua havent-hi un sentiment d’enyorança de certs aspectes del passat comunista en les persones més majors. “Les generacions més joves ja ho tenen assumit, però les que van viure conscientment amb el mur encara tenen eixe sentiment de pertinença”, indica Sanz. “Molts experts parlen que la caiguda del mur era inevitable, però altres considerem que es podria haver fet d’una altra manera. El canvi va ser molt ràpid i, per exemple, molts dissidents de l’antiga RDA apostaven per democratitzar eixe estat però mantenint un sistema socialista, i no amb una unificació a curt termini d’Alemanya”, conclou el professor de la Universitat.\nEl ben cert és que Alemanya s’ha convertit en una potència molt més forta, amb un major pes econòmic, demogràfic i polític després de vint-i-cinc anys. L’obertura de l’Europa de l’Est i l’entrada en la Unió Europea d’aquests països ha situat Alemanya en el centre i ha potenciat la seua importància com a punt de trobada i de presa de decisions. A més, les diferències polítiques i socials s’han superat parcialment amb el temps per a fer-se equidistants i allò que tothom vol és que no es torne a repetir mai més una separació semblant i que les fissures es tanquen amb el temps. Amb tot, vint-i-cinc anys després el balanç de com es va fer la construcció de l’Alemanya i l’Europa de l’Est continua sent un debat obert que no acontenta tots els ciutadans implicats en el procés.\nPrevious Post L’equip València/Biocampus de la Universitat, medalla d’or a Boston en la final del Concurs de Biologia Sintètica iGEM Article següent La Universitat es consolida en la segona jornada del CADU


El Barça rep de l'ECA el guardó al club europeu de l'any 2011\nEl Barça ha rebut de l'Associació Europea de Clubs el guardó de club europeu de l'any 2011 pels seus resultats durant la temporada passada\nEFE Ginebra Actualitzada el 06/09/2011 12:35\n260x366 Jugadors del Barça celebren el gol de Cesc contra el Vila-real / AFP Jugadors del Barça celebren el gol de Cesc contra el Vila-real / AFP\nEl Barça ha rebut de l'Associació Europea de Clubs (ECA) el guardó de club europeu de l'any 2011 pels seus extraordinaris resultats durant la passada temporada tant en la competició nacional com en l'europea.\nEl guardó ha sigut anunciat per l'ECA, que està reunida a Ginebra i que ha concedit tres premis en diferents categories relacionades amb l'acció que desenvolupen els clubs de futbol.\nEl SC Braga, que va arribar la temporada passada a la final de la Lliga Europa, ha rebut el reconeixement al millor progrés esportiu de 2011 per haver-se classificat per primera vegada per als grups de la Lliga de Campions, en què va acabar tercer en el seu grup. L'equip va continuar la seva aventura europea a la Lliga Europa i va perdre la final davant els seus compatriotes del Porto (0-1), fet que li va permetre avançar considerablement en el rànquing de la UEFA.\nEl premi a la millor fita no esportiva de 2011 ha sigut per al FK Bakú d'Azerbaidjan per la posada en marxa d'una nova escola per al planter, de la qual es beneficien 400 joves futbolistes.\nEl premi al millor programa comunitari i de responsabilitat social 2011 ha sigut per al Celtic de Glasgow, que el novembre del 2010 va llançar un exitós programa destinat a integrar en la pràctica del futbol nens amb síndrome de Down.\nAquests premis van ser lliurats per primera vegada el 2010 amb la idea de reconèixer els bons resultats esportius, animar la pràctica sana de l'esport, destacar la bona gestió empresarial i esportiva i enfortir els vincles entre els membres de l'ECA.


Merlin Puerto Viejo Costa Rica - Ofertes d'hotels amb els MILLORS DESCOMPTES EN LÍNIA\nPlaya Chiquita, contiguo al ex-hotel Punta Cocles, Puerto Viejo, Talamanca, Limon, Punta Cocles, Puerto Viejo, Costa Rica - Molt bona ubicació - Veure al mapa\nTant si es tracta d'un viatge de plaer com si és de negocis, Merlin és una elecció d'allotjament magnífica quan visiten Puerto Viejo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Puerto Viejo. Les carecterístiques més important de l'hotel inclouen Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, visites turístiques.\nL'ambient de Merlin es reflexa en cada habitació. aire condicionat, balcó/terrassa, despertador, ventilador, aparell de televisió LCD/pantalla de plasma són només algunes de les comoditats a la vostra disposició. Jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Merlin no troba competidors en cap categoria.